62021CO0659_INF
Διάταξη του Δικαστηρίου (όγδοο τμήμα) της 30ής Μαρτίου 2022 – Orbest
(Υπόθεση C‑659/21)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Αεροπορικές μεταφορές – Κανονισμός (ΕΚ) 261/2004 – Κοινοί κανόνες αποζημιώσεως των επιβατών και παροχής βοήθειας σε αυτούς σε περίπτωση ματαιώσεως ή μεγάλης καθυστερήσεως της πτήσεως – Άρθρο 5, παράγραφος 3 – Απαλλαγή από την υποχρέωση αποζημιώσεως – Έννοια των “έκτακτων περιστάσεων” – Τεχνική βλάβη σε αεροσκάφος, η οποία προκλήθηκε από την πρόσκρουση οχήματος τροφοδοσίας ετοίμων γευμάτων ανήκοντος σε τρίτον στο εν λόγω αεροσκάφος το οποίο ήταν σταθμευμένο στον χώρο του αεροδρομίου»
Μεταφορές – Αεροπορικές μεταφορές – Κανονισμός 261/2004 – Αποζημίωση των επιβατών αεροπορικών μεταφορών και παροχή βοήθειας σε αυτούς – Ματαίωση ή μεγάλη καθυστέρηση της πτήσεως – Απαλλαγή από την υποχρέωση αποζημιώσεως – Προϋπόθεση – Έκτακτες περιστάσεις – Έννοια – Τεχνική βλάβη σε αεροσκάφος σταθμευμένο στον χώρο του αεροδρομίου η οποία προκλήθηκε από την πρόσκρουση σε αυτό οχήματος τροφοδοσίας ετοίμων γευμάτων ανήκοντος σε τρίτον – Εμπίπτει – Εύλογα μέτρα που λαμβάνει ο αερομεταφορέας για να αποφύγει τη ματαίωση ή τη μεγάλη καθυστέρηση – Μεταφορά του επιβάτη με άλλη πτήση – Προϋποθέσεις – Εκτίμηση από το εθνικό δικαστήριο
(Κανονισμός 261/2004 του Ευρωπαϊκού Κοινοβουλίου και του Συμβουλίου, αιτιολογικές σκέψεις 1, 14 και 15, και άρθρο 5 § 3)
(βλ. σκέψεις 20-27 και διατακτ.)
Διατακτικό
Το Δικαστήριο διατάσσει:
Το άρθρο 5, παράγραφος 3, του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91, έχει την έννοια ότι η τεχνική βλάβη σε αεροσκάφος, η οποία προκλήθηκε από την πρόσκρουση οχήματος τροφοδοσίας ετοίμων γευμάτων ανήκοντος σε τρίτον στο εν λόγω αεροσκάφος το οποίο ήταν σταθμευμένο στον χώρο του αεροδρομίου, μπορεί να εμπίπτει στην έννοια των «εκτάκτων περιστάσεων» της ως άνω διατάξεως.